Ο **Άντρους Άνσιπ** (*Andrus Ansip*, 1 Οκτωβρίου 1956) είναι Εσθονός πολιτικός, πρωθυπουργός της Εσθονίας από τις 12 Απριλίου του 2005 έως τις 26 Μαρτίου 2014. 

Από τον Νοέμβριο του 2014 ανέλαβε τη θέση ενός εκ των Αντιπροέδρων της Ευρωπαϊκής Επιτροπής, υπεύθυνος για θέματα Ενιαίας Ψηφιακής Αγοράς.

Πρώτα χρόνια και εκπαίδευση
---------------------------

Γεννήθηκε την 1η Οκτωβρίου 1956 στην πόλη Τάρτου. Σπούδασε χημεία στο πανεπιστήμιο της γενέτειράς του. Αποφοίτησε το 1979 και εν συνεχεία εργάστηκε ως μηχανικός ως το 1983, με διετή διακοπή λόγω της υποχρεωτικής στρατιωτικής του θητείας. Πριν ασχοληθεί με την πολιτική είχε εργαστεί στον τραπεζικό και γενικότερα χρηματοοικονομικό τομέα. 

### Πολιτική καριέρα

Από το 1986 έως το 1988 είχε σημαντική θέση στο Κομμουνιστικό Κόμμα της Εσθονίας.. 

Το 1998 εξελέγη δήμαρχος της πόλης του Τάρτου. Παρέμεινε δήμαρχος μέχρι το 2004, οπότε έγινε πρόεδρος του κεντροδεξιού κόμματος *Reformierakond*. Στις 13 Σεπτεμβρίου 2004 έγινε Υπουργός Οικονομίας, θέση από την οποία παραιτήθηκε για να αναλάβει πρωθυπουργός στις 31 Μαρτίου 2005, κατόπιν παραίτησης (στις 24 Μαρτίου) του προκατόχου του, Γιούχαν Παρτς.

Πρωθυπουργία
------------

Στα τέλη Μαρτίου του 2005 ο πρόεδρος Άρνολντ Ρίιτελ (Αrnold Rüütel) έδωσε στον Άνσιπ εντολή σχηματισμού κυβέρνησης. Ο ίδιος σχημάτισε συνασπισμό με το Κεντρώο Κόμμα *Keskerakond* και το Λαϊκό Κόμμα *Rahvaliit*. Η κυβέρνηση εγκρίθηκε από τη Βουλή (Riigikogu) στις 12 Απριλίου 2005. Ο νέος πρωθυπουργός έλαβε την στήριξη 53 επί συνόλου 101 βουλευτών στο εσθονικό Κοινοβούλιο. Σαράντα βουλευτές τον καταψήφισαν. Ο Άνσιπ και η νέα κυβέρνηση ορκίστηκαν στις 13 Απριλίου.

Έπειτα από τη διεξαγωγή των βουλευτικών εκλογών στις 4 Μαρτίου του 2007 το Ανανεωτικό Κόμμα του Άνσιπ κέρδισε 27% των ψήφων και αύξησε τις έδρες του στο κοινοβούλιο από 19 σε 31. Ο ίδιος ο Άνσιπ έλαβε 22.500 ψήφους, που είναι ο μεγαλύτερος αριθμός ψήφων για υποψήφιο σε βουλευτικές εκλογές στην ιστορία της ανεξάρτητης Εσθονίας. Για μια ακόμη φορά έλαβε εντολή σχηματισμού κυβέρνησης, αυτήν τη φορά από τον πρόεδρο Τόμας Χέντρικ Ίλβες. Σχηματίστηκε νέος συνασπισμός, με το κόμμα *Isamaa ja Res Publica Liit* ("Ένωση Υπέρ Πατρίδας και Ελευθερίας", φιλελεύθερο συντηρητικό) και *Sotsiaaldemokraatlik Erakond* (Σοσιαλδημοκρατικό Κόμμα). Η δεύτερη πρωθυπουργική του θητεία ξεκίνησε στις 5 Απριλίου του 2007. Το Μάιο του 2009 το *Sotsiaaldemokraatlik Erakond* αποχώρησε από την κυβέρνηση. Καθώς οι συνομιλίες με το *Eestimaa Rahvaliit* απέτυχαν, αποφασίστηκε να συνεχιστεί η κυβέρνηση, με μειοψηφία, .

Μία από τις πλέον αμφιλεγόμενες ενέργειες της κυβέρνησής του ήταν η μετακίνηση του κυριότερου μνημείου του Δευτέρου Παγκοσμίου Πολέμου, γνωστού ως "Χάλκινου Στρατιώτη του Τάλιν" από το κέντρο του Τάλιν στο στρατιωτικό κοιμητήριο της πόλης, πολύ κοντά στο κέντρο της πόλης. Η απομάκρυνση του μνημείου, όπως και των τάφων από την εποχή του πολέμου στις 27 Απριλίου 2007 είχε ως αποτέλεσμα να γίνουν μαζικές διαδηλώσεις διαμαρτυρίας και η Εσθονία να γνωρίσει τις χειρότερες ταραχές -επί δύο συνεχείς νύχτες- από την εποχή της ανεξαρτησίας της.

Στις 4 Μαρτίου 2014 ο Άνσιπ ανακοίνωσε την παραίτησή του από την πρωθυπουργία, με σκοπό να διευκολυνθεί η διαδοχή στην ηγεσία του κόμματος ενόψει των βουλευτικών εκλογών του 2015.

### Προσωπική ζωή

Είναι παντρεμένος με τη γυναικολόγο Άνου Άνσιπ (γ. 1956)και έχουν 3 κόρες.

### Βραβεία

* Στις 31 Ιουλίου του 2007 τιμήθηκε για την προσφορά του στον αγώνα της εσθονικής ανεξαρτησίας και εθνικής ιδέας από το Εσθονικό Κεντρικό Συμβούλιο του Καναδά.

### Διαδοχή

Τον διαδέχθηκε στην πρωθυπουργία, το Μάρτιο του 2014, ο Τάαβι Ρούιβας.

Παραπομπές
----------

1. ↑  «Η νέα σύνθεση της Κομισιόν - Ο Μοσκοβισί Επίτροπος Οικονομικών». *Τα Νέα*. 10 Σεπτεμβρίου 2014.. Ανακτήθηκε στις 11 Σεπτεμβρίου 2014.
2. ↑  Κυβέρνηση της Εσθονικής Δημοκρατίας: Andrus Ansip, Prime Minister Αρχειοθετήθηκε 2007-09-27 στο Wayback Machine.
3. ↑  "Floreat Estonia", The Economist, The Economist Group, 05-04-2007.
4. ↑  Fresh clashes over Estonia statue BBC
5. ↑  Olukord tänavatel on rahulik Αρχειοθετήθηκε 2007-04-29 στο Wayback Machine. (στα εσθονικά)
6. ↑  «Estonia PM Ansip resigns - Europe's longest-serving PM». BBC News. 4-3-2014. .
7. ↑   [ Members of Tartu Rotary Club
8. ↑  «Referaat». Αρχειοθετήθηκε από το πρωτότυπο στις 2 Δεκεμβρίου 2020. Ανακτήθηκε στις 10 Ιουλίου 2009.
9. ↑  «EV Peaminister Toronto Eesti Majas». Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 10 Ιουλίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντρους Άνσιπ** |

* Επίσημο βιογραφικό του (στα αγγλικά)

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωθυπουργοί της Εσθονίας |
| --- |
|  |
| 1918-1920 | 
* Κονσταντίν Πατς
* Ότο Στράντμαν
* Γιαν Τόνισον
* Άντο Μπιρκ
* Αντς Πιπ
 |  |
|  |
| 1934-1940 | 
* Κονσταντίν Πατς
* Κάαρελ Εενπάλου
* Γιούρι Ούλουοτς
 |
|  |
| 1990-σήμερα | 
* Έντγκαρ Σαβισάαρ
* Τιίτ Βάχι
* Μαρτ Λάαρ
* Άντρες Τάραντ
* Μαρτ Σίμαν
* Σίιμ Κάλας
* Γιούχαν Παρτς
* Άντρους Άνσιπ
* Τάαβι Ρούιβας
* Γιούρι Ράτας
* Κάγια Κάλλας
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Επιτροπή Γιούνκερ (2014–2019) |
| --- |
|  |
| 
* Δημήτρης Αβραμόπουλος
* Άντρους Άνσιπ2
* Βιτένις Αντριουκάιτις
* Καρμένου Βέλα
* Μαργκρέτε Βεστάγκερ
* Ζαν-Κλοντ Γιούνκερ1
* Μαρίγια Γκαμπριέλ4
* Γκίντερ Έτινγκερ
* Μιγκέλ Αρίας Κανιέτε
* Γιούρκι Κατάινεν2
* Τζούλιαν Κινγκ3
* Κορίνα Κρέτου
* Σεσίλια Μάλμστρομ
* Νέβεν Μίμιτσα
* Φεντερίκα Μογκερίνι2
* Κάρλος Μοέντας
* Πιερ Μοσκοβισί
* Ελζμπιέτα Μπιενκόφσκα
* Βιολέτα Μπουλκ
* Τιμπόρ Νάβρατσιτς
* Βάλντις Ντομπρόβσκις2
* Μάρος Σέφτσοβιτς2
* Χρήστος Στυλιανίδης
* Βέρα Τζούροβα
* Φρανς Τίμερμανς2
* Μάριαν Τίσεν
* Γιοχάνες Χαν
* Φιλ Χόγκαν
 |
|  |
| 
1 = Πρόεδρος. 2 = Αντιπρόεδρος. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 317122973
* LCCN: no2015119307
* GND: 109323895X

 |

 |